Старији син Лола студирао је право у Паризу и Женеви, а дипломирао је у Београду. Током студија прихватио је комунистичке идеје и прикључио се револуционарном студентском покрету и постао 1937. постао руководилац Савеза комунистичке омладине (СКОЈ). Млађи син Јурица, такође је студирао право, али се доста занимао за сликарство и похађао сликарску школу Јована Бијелића. Последњи пут на окупу, породица Рибар била је у време избијања Другог светског рата у Југославији.